EkBass/fiwiki-20250220-pages-articles huggingface dataset:
Debbie Wasserman Schultz

Deborah "Debbie" Wasserman Schultz (s. 27. syyskuuta 1966 New York, New York) on yhdysvaltalainen demokraattipoliitikko. Wasserman Schultz on toiminut Yhdysvaltain edustajainhuoneen jäsenenä Floridan 20. vaalipiiristä 3. tammikuuta 2005 alkaen. Hän voitti vuoden 2004 vaaleissa republikaaniehdokas Margaret Hostetterin prosentein 70–30. Hänet on myöhemmin valittu jatkokaudelle kolmesti, vuonna 2006 ilman vastaehdokkaita, vuonna 2008 itsenäisenä ehdokkaana ollutta Hostetteria vastaan ja vuonna 2010 republikaanien Karen Harringtonia vastaan. Hän toimii jäsenenä edustajainhuoneen budjettivaliokunnassa ja lakivaliokunnassa. Edustajainhuoneen jäsenyyden lisäksi Wasserman Schultz on ollut toukokuusta 2011 alkaen Yhdysvaltain demokraattisen puolueen kansallisen komitean puheenjohtaja. Ennen valintaansa Yhdysvaltain edustajainhuoneeseen Wasserman Schultz toimi jäsenenä Floridan edustajainhuoneessa vuosina 1992–2000 ja osavaltion senaatissa 2000–2004. Hän opiskeli Floridan yliopistossa Gainesvillessä ja suoritti Bachelor of Arts -tutkinnon vuonna 1988 ja Master of Arts -tutkinnon 1990, pääaineenaan politiikan tutkimus. Vuodesta 1989 vuoteen 1992 hän toimi Floridan edustajainhuoneen jäsenen Peter Deutschin avustajana. Kun Deutsch valittiin Yhdysvaltain edustajainhuoneeseen vuonna 1992, Wasserman Schultzista tuli hänen seuraajansa Floridan edustajainhuoneen jäsenenä ja nuorin lainsäätäjäksi valittu nainen Floridan historiassa. Myöhemmin Wasserman Schultz valittiin Deutschin seuraajaksi Floridan 20. vaalipiirin edustajana Yhdysvaltain edustajainhuoneessa. Wasserman Schultz on juutalainen. Hän on naimisissa ja hänellä on miehensä Steve Schultzin kanssa kolme lasta, poika ja kaksi tytärtä. == Lähteet == *Debbie Wasserman Schultzin verkkosivut *Wasserman Schultz Biographical Directory of the United States Congressin sivuilla ===Viitteet=== Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1966 syntyneet Luokka:Elävät henkilöt
Pitaleipä

Pitaleipä eli pita (nykykreikan pitta, 'kakku', 'piirakka') on vehnästä leivottu, hiivalla nostatettu litteä leipä. Muodoltaan pyöreän tai soikean leivän ala- ja yläpuoli irtoavat toisistaan paistettaessa muodostaen onton taskun, joka voidaan leikata osaksi auki ja täyttää. Pitaleipää syödään sellaisenaan aterian ohessa, käytetään syömävälineenä tai täytetään taskuleiväksi esimerkiksi kebab-lihalla, vihanneksilla, salaatilla tai falafelilla. Pita tunnetaan perinteisenä leipänä esimerkiksi Turkissa, Bulgariassa ja Kreikassa sekä koko Lähi-idässä ja Pohjois-Afrikassa. Pitan kaltaiset ohuet leivät ovat vanhimpia leipälajeja, ja niitä voidaan paistaa uunin lisäksi millä tahansa kuumalla alustalla, kuten kivellä tai paistinpannulla. == Historia == Pita-leivällä on juurensa Lähi-idän esihistoriallisissa litteissä leivissä. On todisteita noin 14 500 vuoden takaa, kivikaudelta, että nykyisen Jordanian alueella eläneet natufialaiset valmistivat jonkinlaista litteää leipää villeistä viljajyvistä. Antiikin vehnä ja ohra olivat joitakin varhaisimpia kotieläiminä käytettyjä kasveja neoliittisella kaudella noin 10 000 vuotta sitten, hedelmällisessä puolikuussa. 4 000 vuotta sitten leipä oli keskeisessä asemassa sellaisissa yhteiskunnissa kuin Mesopotamian Babylonian kulttuuri, josta tunnetaan varhaisimmat kirjoitetut tiedot ja reseptit leivänvalmistuksesta. Siellä pita- tyyppisiä litteitä leipiä, jotka oli paistettu tinûrussa (tannur tai tandoor), oli perusosa ruokavaliota, ja ne olivat hyvin samankaltaisia kuin nykyiset tandoor-leivät, taboon-leivät ja laffa, irakilainen litteä leipä, jolla on monia yhtäläisyyksiä pita-leivän kanssa. Kuitenkaan vanhoissa teksteissä tai keskiajan arabialaisissa keittokirjoissa ei ole merkintöjä höyryllä puhalletusta, kaksikerroksisesta "tasku-pita" -leivästä, ja ruokahistorioitsijoiden, kuten Charles Perryn ja Gil Marksin mukaan se oli todennäköisesti myöhäisempi kehitys. ==Lähteet== == Aiheesta muualla == Luokka:Leivät
I-52

I-52 oli keisarillisen Japanin laivaston C-luokan sukellusvene toisessa maailmansodassa. Alus upotettiin kesäkuun lopussa 1944 Atlantin valtamerellä. == Rakentaminen == Alus tilattiin Kuren laivastontelakalta osana vuoden 1941 hankintoja. Sen köli laskettiin 18. maaliskuuta 1942 ja alus laskettiin vesille 10. marraskuuta. Se otettiin palvelukseen 28. joulukuuta 1943.Nishida == Taustaa == Akselivaltojen Japanin ja Saksan välillä oli aluksi rahtilaivaliikennettä. Kun tämä kävi mahdottomaksi, tavaroita kuljetettiin rahtisukellusveneillä. Rahtia akselivaltojen välillä yritettiin kuljettaa sukellusveneillä viisi kertaa. Japanilainen sukellusvene I-8 onnistui pääsemään saksalaisten miehittämään Ranskaan ja takaisin Japaniin, ja Saksan laivaston sukellusvene U-511 Lorientista Penangiin Malakan niemimaalla. == Palvelus == Alus aloitti neitsytmatkansa 10. maaliskuuta 1944 Kuresta Sasebon kautta Singaporeen. Aluksen rahtina oli 9,8 tonnia molybdeenia, 11 tonnia volframia, 2,2 tonnia kultaa, kolme tonnia oopiumia ja 54 kiloa kahvia. Mukana ollut kulta oli maksu saksalaisesta optiikasta. Lisäksi matkalla oli 14 matkustajaa. Singaporessa alukseen kuormattiin 120 tonnia tinaa, 59,8 tonnia kautsua ja 3,3 tonnia kiniiniä, minkä jälkeen se jatkoi matkaansa Intian valtameren poikki Atlantille. Japanin Saksan laivastoattasea kontra-amiraali Kojima Hideo ilmoitti 6. kesäkuuta alukselle Normandian maihinnoususta, minkä vuoksi sen määränpää vaihdettiin Norjaan. Alukselle ilmoitettiin myös oppaaksi määrätyn Saksan laivaston sukellusveneen paikka ja kohtaamisaika. Nämä tiedot kuitenkin kuultiin ja purettiin. Alus kuljetti Japanista Saksaan kultaa maksuksi sotamateriaalista. Lorientista aluksen piti kuormata 800 kilogrammaa uraanioksidia, mikä saatiin selville Ultran avulla. Japanin oletettiin aikovan valmistaa uraanioksidin avulla niin kutsutun likaisen pommin. Alus kohtasi 22. kesäkuuta Atlantin valtamerellä noin 1 500 kilometriä länteen Kap Verden saarilta Saksan laivaston sukellusveneen U-530, joka toimitti sille polttoainetta, Naxos FuMB 7 -tutkanpaljastimen sekä Enigma-salauslaitteen. Lisäksi alukselle siirtyi kaksi tutkaoperaattoria sekä saksalainen yhteysupseeri. Yhdysvaltain laivasto lähetti saattuetukialus USS Boguen sekä hävittäjät USS Francis M. Robinsonin, USS Haverfieldin, USS Swenningin, USS Willisin ja USS Janssenin alueelle tehtävänään tuhota japanilainen sukellusvene. USS Boguelta lähtenyt TBF Avenger -torpedopommittaja havaitsi 23. kesäkuuta hieman ennen puoltayötä sukellusveneen, minkä jälkeen lentokone hyökkäsi ilman näkyvää tulosta. Seuraava Avenger löysi sukellusveneen uudelleen, ja pudotti akustisen torpedon. Seuraavana aamuna USS Janssen löysi paikalta raakakumia, silkkiä sekä ruumiinosia.Miller 1996, s. 27–29. == Päälliköt == *Kameo Uno – 28. joulukuuta 1943 – 29. kesäkuuta 1944 == Lähteet == * === Viitteet === Luokka:Japanilaiset toisen maailmansodan sukellusveneet Luokka:Hylyt Luokka:Keisarillisen Japanin laivaston sukellusveneet
Warr-kitara

Warr-kitara on Mark Warrin suunnittelema ja Warr Guitarsin valmistama kielisoitin. ==Kuvaus== Warr-kitara muistuttaa tavallista sähkökitaraa, mutta on suunniteltu soitettavaksi kahden käden tapping-tekniikalla hieman Chapman Stickin tapaan. Sitä voidaan kuitenkin soittaa myös perinteisemmillä kitara- ja bassotekniikoilla, kuten pizzicatona tai plektraa käyttäen. Warr-kitaraa voidaan soittaa sen hihnakiinnikkeiden sijoittelun ansiosta joko pystysuorassa asennossa, tai sähkökitaran tapaan vaakasuorassa. Soitin voidaan virittää monin eri tavoin. Sen kielimäärä ei ole vakiintunut, ja voi käsittää 7–15 kieltä. Otelauta voi olla nauhallinen, nauhaton tai näiden kahden yhdistelmä. Instrumentissä käytetään erikoissuunniteltuja Bartolinin magneettimikrofoneja ja piezomikrofoneja, tai näiden kahden yhdistelmiä. Mikäli käytetään piezo- mikrofoneja, soittimeen voidaan myös rakentaa MIDI-ulostulo, joka muuntaa kitaran signaalin esimerkiksi syntetisaattoreiden ymmärtämään muotoon. Soittimen kaula on rakennettu poikkisahatusta laminaatista, jonka paksuus vaihtelee. Yli kymmenellä kielellä varustettujen kitaroiden kaulassa on kaksi kaularautaa tavanomaisen yhden sijaan, sekä kaksi 1/4-tuuman ulostuloa. ==Warr-kitaran käyttö== Warr-kitara on suhteellisen harvinainen soitin, mutta se soveltuu käytännössä mihin musiikkilajiin tahansa. Esimerkiksi Trey Gunn soittaa warr-kitaraa monilla King Crimsonin levyillä. ==Aiheesta muualla== * Warr Guitars * Warr-kitaran suunnittelijan haastattelu Luokka:Kielisoittimet Luokka:Sähköiset soittimet
Ludwig Heck

Ludwig Heck (11. elokuuta 1860 Darmstadt Saksa – 7. heinäkuuta 1951 München) oli saksalainen biologi ja berliiniläisen eläintarhan johtaja. Ludwig Heck oli Berliinin eläintarhan (Berliner Zoo) perustaja ja johtaja vuosina 1888–1931. Ennen sitä hän toimi Kölnerin eläintarhan johtajana. Ludwig Heckin pojat Heinz Heck ja Lutz Heck toimivat eläintarhanjohtajina Münchenissä ja Hallessa. Hilzheimer nimesi gepardin (Acinonyx jubatus) alalajin hecki vuonna 1913 Heckin kunniaksi.ITIS ==Lähteet== Luokka:Saksalaiset eläintieteilijät Luokka:Vuonna 1860 syntyneet Luokka:Vuonna 1951 kuolleet
Kohtla-Järve Viru Sputnik

Kohtla-Järve Viru Sputnik on virolainen jääkiekkoseura Kohtla-Järveltä. Seura on pelannut Viron pääsarjassa Meistriliigassa, mutta ei ole ottanut siihen osaa kaudesta 2016–2017 kauteen 2020–2021. Kaudella 2008–2009 joukkue saavutti Meistriliigan hopeaa, ja kaudella 2009–2010 se voitti ensimmäisen mestaruutensa. Kaudella 2021–2022 joukkue jäi runkosarjan viimeiseksi. Kaudella 2023–2024 seuran päävalmentaja on Anton Nekrassov. == Lähteet == * Estonian Ice Hockey Association === Viitteet === == Aiheesta muualla == * Viru Sputnik Kotisivut Luokka:Virolaiset jääkiekkoseurat Luokka:Kohtla-Järve
Tallinn Purikad

Tallinn Purikad (vuosina 2011–2015 HC Panter/Purikad) on virolainen jääkiekkoseura Tallinnasta. Seura on pelannut Viron pääsarjassa Meistriliigassa. Joukkueella ei ole yhtään Viron mestaruutta. Seuralla on ollut toimintaa tämän lisäksi A-, B-, C-, D-, E-, F- ja G-junioreissa, minkä lisäksi sillä on ollut ikämiesjoukkue Tankid (suom. 'Tankit'). JYPissä kiekkoillut virolaispelaaja Robert Rooba on Purikadin kasvatti. Joukkueen nimi merkitsee suomeksi 'Tallinnan vonkaleet'. == Joukkue == === Maalivahdit === * Villem-Henrik Koitmaa * Christian Adami * Kristjan Eerme === Puolustajat === * Ken Kuusk * Andrus Kuusk * Dmitri Kalenda * Märt Eerme * Daniil Borokiv * Raiko Kiik * Ilja Oleinik === Hyökkääjät === * Risto Sikk * Ivan Kuzmin * Artur Fedoruk * Kaspar Karik * Edgar Baranin * Kristjan Lorenz * Priit Mölder * Andrei Lukin * Jan Lukats * Mihkel Võrang * Jarmo Süvaoja * Kirill Postolaki * Kristjan Valk * Andrei Grishkun * Martin Gut * Arkadi Zaitsev * Artjom Gornostajev == Katso myös == * HC Panter == Lähteet == * Estonian Ice Hockey Association === Viitteet === == Aiheesta muualla == * Purikad.ee kotisivut Luokka:Tallinnan urheilu Luokka:Virolaiset jääkiekkoseurat
Eesti Noortekoondis

Eesti Noortekoondis eli Viron nuorten jääkiekkomaajoukkue, pelaa Viron pääsarjassa Meistriliigassa. ==Katso myös== * Viron jääkiekkomaajoukkue ==Lähteet== * Estonian Ice Hockey Association * Team roster in Official Estonian Ice hockey Championship page Luokka:Viron jääkiekko
Rudolf von Ems

Rudolf von Ems (noin 1200–1254) oli saksalainen eeppinen runoilija. Vanhin hänen säilyneistä teoksistaan on Der gute Gerhard, joka käsittelee kristillistä nöyryyttä. Vuosina 1225–1230 kirjoitettu Barlaam ja Josaphat perustui latinalaiseen versioon alkuperäisestä kreikkalaisesta tarinasta. Noin vuonna 1240 kirjoitettu Alexanderroman käsittelee Aleksanteri Suuren kasvatusta ja taisteluja. Se perustuu muun muassa Curtius Rufuksen Historiae Alexandri Magniin. Rudolfin viimeinen teos oli Weltchronik (maailmankronikka). Teos oli omistettu kuningas Konrad IV:lle ja käsitteli maailman historian aina Salomonin kuolemaan. Luokka:Saksalaiset runoilijat Luokka:Keskiajan kirjailijat Luokka:Vuonna 1200 syntyneet Luokka:Vuonna 1254 kuolleet
Yleisurheilun sisäratojen Suomen-mestaruuskilpailut 2007

Yleisurheilun sisäratojen Suomen-mestaruuskilpailut 2007 järjestettiin Rovaniemellä Lapin Urheiluopistolla 17.–18.2.2007. Käytetty juoksurata oli 190 metriä pitkä. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 60 m Olli Okkonen 6,75 Esa Liukkonen 6,80 Nghi Tran 6,81 200 m Nghi Tran 22,23 Tomi Javanainen 22,34 Teppo Heimo 23,19 400 m Ilari Porkka 49,60 Mustapha Mabrouki 50,72 Rami Oravakangas 51,12 800 m Mikko Lahtio 1.54,71 Tommy Granlund 1.55,09 Rami Oravakangas 1.55,57 1 500 m Mikael Bergdahl 3.50,89 Niclas Sandells 3.53,11 Tommy Granlund 3.57,54 3 000 m Mikael Bergdahl 8.18,45 Janne Ukonmaanaho 8.19,02 Konstantin Kutilainen 8.21,54 60 m aitajuoksu Juha Sonck 7,88 Antti Korkealaakso 7,99 Markus Vilén 8,00 5 000 m kävely Antti Kempas 20.26,62 Timo Viljanen 22.56,35 Janne Havukainen 23.21,61 Korkeushyppy Oskari Frösén 220 Jussi Viita 212 Osku Torro 208 Seiväshyppy Matti Mononen 540 Mikael Westö 515 Jere Bergius 505 Pituushyppy Petteri Lax 777 Juho-Matti Pimiä 767 Joni Rautanen 738 Kolmiloikka Aleksi Tammentie 15,36 Ville Välimäki 14,89 Daniel Sjölind 14,71 Kuulantyöntö Robert Häggblom 20,07 Conny Karlsson 19,76 Seppo Kujala 19,29 4×190 m Närpes Kraft Mats-Johan Hagman Rickard Mitts Joakim Ålund Johan Nordmyr 1.30,28 Joensuun Kataja Matti Ikäheimonen Ville Välimäki Jussi Välimäki Teemu Kejonen 1.32,62 Rovaniemen Lappi Vili Koskiniemi Ossi Peltoniemi Toni Nikkeri Mikko Kelottijärvi 1.33,18 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 60 m Ilona Ranta 7,34 Sari Keskitalo 7,37 Seyi Omojuwa 7,47 200 m Sari Keskitalo 24,21 Ilona Ranta 24,42 Jenniina Halkoaho 25,11 400 m Jenniina Halkoaho 56,21 Suvi Myllymäki 56,27 Maisa Korri 57,68 800 m Suvi Myllymäki 2.09,73 Minna Järvenpää 2.10,72 Päivi Varis 2.12,32 1 500 m Mari Järvenpää 4.24,34 Minna Nummela 4.31,77 Tarja Vesaluoma 4.34,75 3 000 m Tarja Vesaluoma 9.52,39 Suvi Miettinen 9.54,66 Mira Tuominen 10.00.97 60 m aitajuoksu Johanna Halkoaho 8,26 Emma Montell 8,46 Salla Rinne 8,57 3 000 m kävely Outi Sillanpää 14.28,27 Anna Karrila 15.07,02 Jenni Lahtinen 15.19,68 Korkeushyppy Alina Mattila 181 Reetta Kallio 179 Mari Sepänmaa 176 Seiväshyppy Minna Nikkanen 400 Vanessa Vandy 395 Tiina Taavitsainen 375 Pituushyppy Noora Pesola 610 Heidi Lindell 597 Pauliina Tuomaala 594 Kolmiloikka Natalia Kilpeläinen-Bäck 13,32 Elina Sorsa 12,57 Marjo Laamanen 12,49 Kuulantyöntö Hennariikka Järvinen 14,74 Niina Kelo 14,74 Salla Rinne 13,01 4×190 m Lahden Ahkera Seyi Omojuwa Maisa Korri Päivi Varis Noora Pesola 1.39,86 Aavasaksan Urheilijat Emma Aidanpää Emma Montell Sari Välimaa Ida Aidanpää 1.41,42 IK Falken Caroline Backa Caroline Wärn Jannica Rönnqvist Karin Storbacka 1.41,69 == Lähteet == * Kisajärjestäjien sivut Luokka:Yleisurheilun sisäratojen Suomen-mestaruuskilpailut Luokka:Vuoden 2007 yleisurheilu Luokka:Rovaniemen urheilutapahtumat
Lakselvtindane

Lakselvtindane on Skandien Lyngsalpenen osassa sijaitseva teräväpiirteinen vuorimassiivi Tromssan kunnassa, Pohjois-Norjassa. Korkein huipuista on Store Lakselvtinden yltäen 1 616 metrin korkeuteen merenpinnan tasosta. == Huippuja == * Store Lakselvtinden (1 616 m) * Imbodentinden (1 565 m) * 1 561 m * Tomastinden (1 554 m) * 1 525 m * 1 431 m * 1 429 m * 1 329 m * 1 281 m * 1 156 m * 904 m * Flatsteinfjellet == Lähteet == == Aiheesta muualla == * Kuvia ja hieman tietoa huipuista, Geir Jenssen 2009 Luokka:Tromssa Luokka:Tromssan läänin vuoret Luokka:Skandit
Michael Hogan

Michael Hogan (s. Kirkland Lake, Ontario, Kanada) on irlantilaista syntyperää oleva kanadalainen näyttelijä. Hogan on tehnyt mm. eversti Saul Tigh'n roolin scifi-televisiosarjassa Taisteluplaneetta Galactica. Hän on naimisissa näyttelijä Susan Hoganin kanssa. Heillä on kolme lasta: näyttelijä Jennie Rebecca Hogan, näyttelijä Gabriel Hogan ja Charlie Hogan. Michael ja Susan Hogan ovat näytelleet yhdessä (avioparin roolissa) televisiosarjassa L-koodi. ==Valikoitu filmografia== Vuosi Nimi 1978 High-Ballin 1983 Vanderberg (tv- sarja) 1985 The Peanut Butter Solution (kanadalainen lastenelokuva) 1986 Lost! 1991 Diplomatic Immunity 1991 Solitaire 1997 Millennium (tv-sarja, 1 jakso) 1998–1999 Cold Squad (kanadalainen poliisisarja, 15 jaksoa) 2002 Andromeda (tv-sarja, 1 jakso) 2004–2006 L-koodi (tv-sarja, 4 jaksoa) 2003 Taisteluplaneetta Galactica minisarja 2003 Betrayed 2004–2009 Taisteluplaneetta Galactica (tv-sarja) 2005 A Simple Curve (tv-elokuva) 2010 Hunt to Kill 2011 Red Riding Hood – Punahilkka ==Aiheesta muualla== * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Elävät henkilöt Luokka:Syntymävuosi puuttuu
Valentina Ševtšenko

Valentina Ševtšenko -nimisiä henkilöitä ovat: * Valentina Ševtšenko, Valentyna Ševtšenko (s. 1975), ukrainalainen maastohiihtäjä * Valentina Ševtšenko (s. 1988), kirgisialais-perulainen thainyrkkeilijä ja vapaaottelija
Segawan dystonia

Segawan dystonia, jota kutsutaan myös Segawan taudiksi tai dopaherkäksi dystoniaksi (DRD eli Dopamine-responsive dystonia), on sairaus, jossa L-dopan (levodopa, 3,4-dihydroksi-L-fenyylialaniini, C9H11NO4) tuotanto on häiriintynyt pysyvästi. Sairaus aiheuttaa tahatonta kouristelua, oksentelua, kaatuilua ja lihasjäykkyyttä. Sairauden aiheuttajaa ei tiedetä, mutta sairaus on neurologinen. Segawan dystonia on parantumaton sairaus, mutta sen hoitoon käytetään L-dopaa sisältäviä lääkkeitä. Luokka:Neurologiset sairaudet Luokka:Harvinaissairaudet
Worcesterin tuomiokirkko

Worcesterin tuomiokirkko, (), on anglikaaninen tuomiokirkko Worcesterissa, Englannissa, Severnjoen rannalla. == Historia == Ensimmäisen katedraalin perusti vuonna 680 Worcesterin hiippakunnan ensimmäinen piispa Bosel, mutta tästä ei ole enää mitään jäljellä, vaan nykyinen katedraali on rakennettu 1100-luvulla. Krypta valmistui vuoteen 1089 ja se on Englannin suurin normanniajalta peräisin oleva kryptaPlatten, s. 41. Juhana Maaton, Walesin prinssi Arthur ja Stanley Baldwin on haudattu kirkkoon. Worcesterin yliopiston valmistujaisseremoniat pidetään tuomiokirkossa. ==Lähteet== == Aiheesta muualla == * Virallinen sivusto Luokka:Englannin nähtävyydet Luokka:Englannin katedraalit Tuomiokirkko Luokka:Kivikirkot
Marinianus

Publius Licinius Egnatius Marinianus (noin 265?–268) oli Rooman keisari Gallienuksen ja hänen vaimonsa Cornelia Saloninan kolmas ja nuorin poika. Hänen setänsä oli Gallienuksen veli Valerianus nuorempi. Marinianuksen molemmat veljet, Valerianus II ja Saloninus olivat kuolleet vuonna 257 ja 260, joten hän oli ainoa Gallienuksen perillinen. Marinianus oli konsulina vuonna 268, vaikka hän oli vasta noin kolmen vuoden ikäinen. Marinianus luultavasti murhattiin vuonna 268 yhdessä hänen isänsä ja äitinsä kanssa. == Lähteet == * * * Luokka:Antiikin roomalaiset
Trotski (täsmennyssivu)

Trotski voi tarkoittaa seuraavia: * Lev Trotski, neuvostovenäläinen poliitikko, alun perin Lev Davidovitš Bronstein * Noi Trotski, neuvostoliittolainen arkkitehti * Trotski, Christer Pursiaisen vuonna 2011 julkaisema elämäkertakirja Lev Trotskista * Trotski (Троцкий), Lev Trotskista kertova venäläinen televisiosarja vuodelta 2017
Luosujärvi

Luosujärvi on pieni järvi Lapin läänissä Kolarin kunnassa, Yllästunturin länsipuolella. Pääosin järven länsirannalla, sijaitsee Luosun kylä. Nimi Luosu tulee muinaisesta lapin murteen sanasta luossa, joka tarkoittaa Lapin jokien yläjuoksulle vaeltanutta lohta. Järvi laskee Luosujoen ja Ylläsjoen kautta Tornionjokeen. ==Lähteet== Luokka:Kolarin järvet Luokka:Kolarin–Äkäsjoen alue
Impulse Tracker

Impulse Tracker on australialaisen Jeffrey Limin kehittämä tracker-ohjelmisto DOS:ille. Sillä on yhtäläisyyksiä Scream Trackerin kanssa monelta osin, kuten efektien, toiminnallisuuden ja käyttöliittymän osalta. Viimeisin versio, 2.14 patch 5, julkaistiin 8. huhtikuuta 1999. ==Ominaisuudet== Impulse Tracker tukee oman IT-formaattinsa lisäksi ProTrackerin MOD-, MTM- ja Fast Trackerin XM-formaatteja. Ohjelma tukee enimmillään 256 kanavaa, vaihtelevia patternien pituuksia, 16-bittisiä sampleja, instrumenttien äänenvoimakkuusvaippoja sekä ping pong -looppeja. Versio 2:ssa on ominaisuutena myös panorointi- ja äänenkorkeusvaipat. Nämä kaikki ominaisuudet löytyivät jo Fast Trackeristakin. Merkittävin Impulse Trackerin ominaisuus on NNA:t. (New Note Actions) Niiden ansiosta ohjelma kykenee toistamaan useita ääninäytteitä päällekkäin samalla kanavalla. Nämä komennot määräävät, miten jo valmiiksi soiva nuotti käyttäytyy, kun se kohtaa uuden nuotin samalla kanavalla. NNA:ita ovat: * Cut: Uusi instrumentti korvaa aikaisemman. * Continue: Aikaisempi instrumentti jatkaa sointiaan noudattaen sen ADSR-käyrää. * Off: Aikaisempi instrumentti aloittaa ADSR-käyränsä päästövaiheen. * Fade: Aikaisempi instrumentti häivyttyy määrätyllä nopeudella noudattamatta sen ADSR-käyrää. ==Kloonit== Ohjelmasta on julkaistu avoimen lähdekoodin klooni nimellä Schism Tracker.http://schismtracker.org == Lähteet == ==Aiheesta muualla== * Impulse Trackerin kotisivut * Impulse Tracker 2.14 Pouetissa Luokka:Tracker- ohjelmistot Luokka:DOS-ohjelmat
Fear

Fear tai The Fear tarkoittaa seuraavia asioita: == Elokuvat ja televisio == * Fear, yhdysvaltalainen elokuva vuodelta 1946 * Kauhu (Fear), yhdysvaltalainen elokuva vuodelta 1990 * Fear (The Fear), yhdysvaltalainen elokuva vuodelta 1995 * Hiipivää kauhua (Fear), yhdysvaltalainen elokuva vuodelta 1996 * Shokkihoitoa (Fear), yhdysvaltalainen televisiosarja == Musiikki == * Fear, yhdysvaltalainen punk rock -yhtye * Fear, John Calen albumi * Fear, Royal Huntin albumi * Fear, Toad the Wet Sprocketin albumi * ”The Fear”, Lily Allenin kappale * ”F.E.A.R.”, Ian Brownin kappale * ”Fear”, Disturbedin kappale albumilta The Sickness == Videopelit == * F.E.A.R., pelisarja ** F.E.A.R., sarjan ensimmäinen peli * The Fear, Metal Gear -pelisarjan hahmo.
Matti Mäkelä (jalkapalloilija)

Matti Mäkelä (s. 14. tammikuuta 1939 Tampere) on suomalainen entinen jalkapalloilija ja jalkapallovalmentaja. Mäkelä pelasi pääsarjatasolla aikana 1957–1975. Maajoukkuetta hän edusti 35 kertaa ja toimi myös joukkueen kapteenina. Mäkelä oli vuoden 1966 paras jalkapalloilija. Mäkelälle on myönnetty Suomen Palloliiton kultainen ansiomerkki ja hänet on aateloitu Suomen jalkapallon Hall of Fame -galleriaan. Matin poika Mikko on jääkiekkoilija. == Ura == Mäkelä pelasi keskikenttämiehenä sekä nuorempana myös hyökkääjänä. Hän edusti urallaan useita tamperelaisia seuroja. Mäkelä pelasi pääsarjatasolla vuosina 1957–75. Ilves-Kissojen lisäksi hän pelasi Tampereen Palloilijoissa 1961–1965 ja Upon Pallossa 1966–1967 sekä yhden kauden Tampellan Palloilijoissa ja Tampereen Ilveksessä. Mäkelän suurin saavutus seuratasolla oli Tampereen Palloilijoissa 1962 voitettu pronssi. Pitkällä urallaan Mäkelä pelasi pääsarjassa 200 ottelua ja teki niissä 42 maalia. Valmentajana Mäkelä toimi Tampereen Pallo-Veikoissa ja PP-70:ssä, sekä pelaajavalmentajana Toijalan Pallo-49:ssä. Maajoukkueetta Mäkelä edusti 35 A-maaottelussa (1 B, 2 nuorten maaottelua) ja toimi myös sen kapteenina. Maajoukkuetasolla Mäkelän saavutuksiin kuuluu muun muassa vuoden 1966 Pohjoismaiden mestaruus. Urheilutoimittajain liitto valitsi hänet vuoden pelaajaksi 1966, Vuoden urheilija -äänestyksessä tuloksena oli 11. sija 179 äänellä, Eero Mäntyrannan voittaessa (973 ääntä). Mäkelä kiilasi joukkueurheilijana poikkeuksellisesti muun muassa ralliautoilija Rauno Aaltosen, mäkihyppääjä Veikko Kankkosen sekä keihäänheittäjien Pauli Nevalan ja Jorma Kinnusen edelle. Futari-lehti valitsi vuonna 1994 Mäkelän Lahden dream-teamiin keskikentälle mm. Jari Litmasen rinnalle. Suomen palloliitto nimesi Mäkelän 11. lokakuuta 2015 maajoukkueen Gladiaattoriksi. Mäkelä valittiin Suomen jalkapallon Hall of Fameen vuonna 2018. SPL on myöntänyt Mäkelälle kultaisen ansiomerkin.Rantala Risto, Siukonen Markku, Tukiainen Seppo (vastaavat toimittajat): Urheilumme Kasvot Osa 3: Palloilu. Jyväskylä: Oy Scandia Kirjat Ab, 1973. (s. 211) Matti Mäkelän poika Mikko Mäkelä on entinen NHL- ja maajoukkuetason jääkiekkoilija (jääkiekkoleijona numero 139). == Lähteet == * * Futari 6/1994. === Viitteet === Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1939 syntyneet Luokka:Elävät henkilöt
Berit Johansson

Berit Johansson (s. 9. toukokuuta 1945) on ruotsalainen muotoilija, joka on suunnitellut erityisesti lasia. Hän oli suunnittelijana Orreforsin lasitehtaalla 1969–1975 hopeaseppänä ja lasinmuotoilijana sekä 1979–1985 muotoilijana. 1985 hän aloitti Ulf Johanssonin kanssa yhteistyön Älghultissa, ja on tehnyt siellä pääosan taidelasistaan. Lasi on ollut hänen pääasiallisin materiaalinsa kansainvälisesti. Vuodesta 1990 hän on työskennellyt lähinnä Italiassa venetsialaisen Salvatin kanssa yhteistyössä, mutta hän työskentelee myös Paulyn lasitehtaalla Muranon saarella. Johansson on opiskellut Pernbyn taidekoulussa 1963, Konstfackskolanissa Tukholmassa 1964–1969 sekä ulkomailla Englannissa, Italiassa ja Yhdysvalloissa. ==Lähteet== *Berit Johanssonin kotisivu Luokka:Ruotsalaiset muotoilijat Luokka:Vuonna 1945 syntyneet Luokka:Elävät henkilöt
The Good, The Bad and The Ugly – Western Movie Themes

The Good, The Bad and The Ugly – Western Movie Themes on vuonna 1995 ilmestynyt kokoelmalevy suosituimpien lännenelokuvien tunnuskappaleista. == Kappaleet == # "Hyvät, pahat ja rumat" -elokuvan teema # "Huuliharppukostaja"-elokuvan teema # "7 rohkeata miestä" -elokuvan teema # "Rio Bravo" -elokuvan teema # "High Noon" -elokuvan teema # "The Green Leaves of Summer" -elokuvan teema # "Ammattitappaja"-elokuvan teema # "Kourallinen dollareita" -elokuvan teema # "Näin valloitettiin Villi Länsi" -elokuvan teema # Huuliharppusoolo elokuvasta Huuliharppukostaja # "Ballad of The Alamo" -elokuvan teema # "Johnny Guitar" -elokuvan teema # "Bonanza"-televisiosarjan teema # "Nimeni on Nobody" -elokuvan teema # "Hirttäkää heidät" -elokuvan teema # "Vain muutaman dollarin tähden" -elokuvan teema # "Kova kuin kivi" -elokuvan teema # "Seitsemän rohkean paluu" -elokuvan teema Luokka:Vuoden 1995 soundtrackit
Semi Nuoranen

Semi Nuoranen (s. 14. joulukuuta 1941 Hollola) on suomalainen entinen jalkapalloilija. Nuoranen pelasi urallaan Lahden Reippaassa ja Tampereen Ilves-Kissoissa. Hän voitti Reippaassa Suomen mestaruuden 1963 sekä Suomen cupin 1964 ja 1972. Hän kävi myös skotlantilaisessa Partick Thistlessä kaudella 1965-1966. Maajoukkueessa Nuoranen pelasi 33 maaottelua, joissa hän teki kaksi maalia. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1941 syntyneet Luokka:Elävät henkilöt
Saloninus

Publius Licinius Cornelius Valerianus Saloninus (noin 242 – syksy 260) oli Rooman keisari Gallienuksen ja hänen vaimonsa Cornelia Saloninan toiseksi vanhin poika. Hän oli syntynyt noin vuonna 242, mutta hänen elämästään ennen vuotta 258 ei tiedetä juuri mitään. Kun Gallienuksen vanhin poika Valerianus II kuoli vuonna 258, Gallienus nimitti noin 16-vuotiaan Saloninuksen seuraajakseen (caesar) ja lähetti tämän Colonia Agrippinan kaupunkiin Germania Inferiorin provinssiin yhdessä pretoriaaniprefekti Silvanuksen kanssa. Gallienus taas lähti taistelemaan alemanneja ja gootteja vastaan. Kesällä 260 Gallienuksen isä ja kanssahallitsija Valerianus joutui persialaisten vangitsemaksi. Kaappauksen jälkeisessä sekasorrossa ilmestyi monia kapinoita ympäri valtakuntaa. Galliassa Germania Inferiorin maaherra Postumus yritti jakaa frankeilta saadun sotasaaliin sotilailleen, mutta Silvanus ja Saloninus eivät hyväksyneet tätä. Tällöin Postumuksen sotilaat suuttuivat ja huusivat komentajansa keisariksi. Postumuksen armeija hyökkäsi Silvanuksen joukkoa vastaan ja piirittivät Colonia Agrippinan, minne Silvanus ja Saloninus olivat paenneet. Saloninus yritti saada kaupungin joukkojen ja asukkaiden tuen puolelleen julistamalla itsensä keisariksi (augustus) ja lyöttämällä kolikoita juhlistamaan tätä. Se ei kuitenkaan onnistunut, ja monen viikon piirityksen jälkeen turhautuneet kaupungin asukkaat päättivät ottaa asian omiin käsiinsä ja murhasivat Silvanuksen ja Saloninuksen, jonka jälkeen he avasivat porttinsa Postumuksen joukoille. Gallienus, jolla oli tuolloin kiireitä lukuisten vihollisten ja vallananastajien kanssa Tonavalla, ei pystynyt tekemään mitään piiritettyjen hyväksi. == Lähteet == * * * * Luokka:Antiikin roomalaiset Luokka:Roomalaiset henkirikosten uhrit
Gainesville

Gainesville voi tarkoittaa seuraavia asioita: * Gainesville, kaupunki Alabamassa * Gainesville, kaupunki Floridassa * Gainesville, kaupunki Georgian osavaltiossa * Gainesville, kaupunki Missourissa * Gainesville, kaupunki New Yorkissa * Gainesville, kaupunki Texasissa * Gainesville, census-designated place Virginiassa
Jäinen lohikäärme

Jäinen lohikäärme on Heikki Ojan vuonna 2001 ilmestynyt tieteisnovellien kokoelma, joka kerää yhteen hänen 1980-luvulla kirjoittamiaan novelleja. == Sisällys == * Raimo Nikkonen: Esipuhe * Heikki Oja: Kirjoittajan alkusanat * Maailmanrekisteri * Jäinen vaeltaja * Pääjohtaja * Syrjäinen maailma * Ran palvelija * Mies tulevaisuudesta * Lumiyö * Tulppaanikukkula * Jäinen kohtaus * Yksin * Universaalinen rakkaus * Vankila == Lähteet == * == Aiheesta muualla == * Kanerva Eskola: Entisen salanimen palikkascifiä. Kiiltomato.net 3.7.2001. Luokka:Suomalaiset tieteisnovellikokoelmat Luokka:Vuoden 2001 kirjat
Edward Frankland

Edward Frankland (18. tammikuuta 1825 – 9. elokuuta 1899) oli englantilainen kemisti. Hän oli veden analysoinnin asiantuntija ja kehitti valenssin käsitteen. Hän oli myös yksi organometallikemian kehittäjistä. == Lähteet == Luokka:Brittiläiset kemistit Luokka:Copley-mitalin saajat Luokka:Vuonna 1825 syntyneet Luokka:Vuonna 1899 kuolleet
Papukaija G. Pula-ahon seikkailut

Papukaija G. Pula-ahon seikkailut on Spede Pasasen kirjoittama ja Tampereen keskuspainon/Lehmuksen vuonna 1964 julkaistu kirja. Teos sisältää 23 Spede Pasasen 1960-luvun radio-ohjelmissa esitettyä Papukaija G. Pula-aho-sketsiä, joista kolmesta ei ole säilynyt äänitaltiointia.Pure nenääs! - Kaikki sketsit ja seikkailut 1960–1964 -kansipaperi Teoksen kuvituksesta vastasi Olli Tasanen. Osaa kirjan kuvituksesta käytettiin myös EMI Finlandin vuonna 2002 ilmestyneessä CD-julkaisun Pure nenääs! - Kaikki sketsit ja seikkailut 1960–1964 kansipaperissa. ==Lähteet== Luokka:Vuoden 1964 kirjat Luokka:Spede Pasanen
Evangelisch-Lutherische Gebetsbruderschaft

Evangelisch-Lutherische Gebetsbruderschaft () on saksalainen luterilainen veljestö miehille ja naisille. Se jakautuu Pohjois- Keski- ja Etelä-Saksan konventteihin, joilla jokaisella on oma historia. Keski-Saksan konventti on perustettu 1954 Leipzigissa. Evangelisch-Lutherische Gebetsbruderschaftin identiteetti on tunnustuksellinen luterilainen. Veljestön elämään kuuluvat hetkirukoukset, joita varten sillä on oma saksankielinen breviario, Breviarium Lipsiensae. Veljestön liturginen vaikutus ulottuu myös Pohjois-Amerikkaan, jossa tunnustuksellinen luterilainen Lutheran Liturgical Prayer Brotherhood on syntynyt sen inspiroimana ja käyttää englanninkielistä breviaaria, jonka pääasiallisena lähteenä on Breviarium Lipsiensae. ==Aiheesta muualla== *virallinen kotisivu *Lutheran Liturgical Prayer Brotherhood Luokka:Luterilaisuus Saksassa Luokka:Luterilaiset veljistöt, sääntökunnat ja luostarit
Rauhanjuna

Rauhanjuna oli suomalaisten taiteilijoiden rauhankampanja, joka toteutettiin keväällä 1982. Rauhanjuna kävi kymmenen päivän kymmenillä eri paikkakunnilla ja pysähtyi esitysten ja keskustelutilaisuuksien ajaksi rautatieasemilla. Lisäksi ohjelmassa oli tilaisuuksia muun muassa kouluissa, työpaikoilla ja sairaaloissa. Mukana oli satoja taiteilijoita eri taiteen aloilta. Hanke oli alkujaan Pekka Milonoffin idea. Rauhanjunan tarkoituksena oli rauhankasvatuksen tukeminen ja ydinaseettoman Pohjolan edistäminen. Kiertueen alussa kyseessä oli kuusi erillistä vaunua ja diskovaunu Helsinki–Turku- pikajunan perässä. Siitä eteenpäin juna kulki omalla veturilla lähinnä öisin, jotta muulle liikenteelle ei olisi häiriötä. Suomen valtio tuki hanketta 200 000 markan suuruisella avustuksella. Kirjailijoita osallistui hankkeeseen Pitkä juna. Det långa tåget -antologialla. M. A. Numminen teki singlen ”Sota on rahaa”/ ”Oo, Susanna!” Rauhanjuna-kiertueen ohjelmistoon. Se julkaistiin Johanna-levymerkillä. Kim Weckström toimitti tapahtumasta Yleisradiolle Rauhanjuna-televisioreportaasin. == Viittauksia aiheeseen suomalaisessa kulttuurissa == Veikko Huovinen kirjoitti oman näkemyksensä Rauhanjunasta kokoelmassa Ympäristöministeri. Siinä pariskunta lähtee katsomaan Rauhanjunaa kuin Matti ja Liisa rautatietä konsanaan Juhani Ahon teoksessa. Samainen Rauhanjuna päätyi myös Huovisen kirjoittamaan ja Pauli Virtasen ohjaamaan 10-osaiseen tv-sarjaan Lyhyet erikoiset yhdeksi osaksi. Olet vain kahdesti nuori ja Lyhyet erikoiset Muistikuvaputki, Yle Eppu Normaalin kappaleessa ”Terve vaan ja onnea”, joka julkaistiin Tie vie -albumilla vuonna 1982, kerrotaan myös rauhanjunasta ironiseen sävyyn. Kohu-63-yhtyeen syksyllä 1982 julkaistulla Lisää verta historiaan -EP:llä on ”Kaatakaa rauhanjuna” -niminen kappale. Rauhanjuniksi on kutsuttu useita junia, joilla solidaarisuutta osoittavat suuret ryhmät ovat matkustaneet kriisialueille tai suuriin kansainvälisiin rauhankokouksiinEsimerkiksi Musa Antre -rauhanjuna. Samaan henkeä nimen puolesta on Pasilassa toimivan Rauhanaseman perustamisessa 1986. ==Lähteet== == Kirjallisuutta == * * Luokka:Pasifismi Suomessa Luokka:Suomen politiikka 1980-luvulla Luokka:1982
Edward Said

Edward Wadie Saïd (arabiaksi: إدوارد وديع سعيد‎, Idwārd Wadīʿ Saʿīd) (1. marraskuuta 1935 Jerusalem, Palestiinan brittiläinen mandaatti – 25. syyskuuta 2003 New York, New York) oli palestiinalaisyhdysvaltalainen kirjailija, kirjallisuusteoreetikko, kulttuurikriitikko ja palestiinalaisten oikeuksien ajaja. Hän oli yksi tärkeimmistä postkolonialismin teorioiden luojista. Sen lisäksi hän oli tunnettu postmodernisti. Hän oli myös Columbian yliopiston professori. Edward Said syntyi Jerusalemissa. Hänen isänsä oli palestiinalaistaustainen Yhdysvaltain kansalainen ja äitinsä palestiinalainen. Sekä hänen isänsä että äitinsä olivat uskonnoltaan protestantteja. Edward Said kuoli leukemiaan 67-vuotiaana. == Orientalismi == Saidin tunnetuin teos on Orientalismi (1978). Said kirjoitti, että hän halusi kirjalla osoittaa, että puhe islamista oli radikaalisti vääristynyttä ei vain siksi, että se halusi puristaa rikkaan ja monimuotoisen islamilaisen elämän johonkin ideologiseen kaavaan, vaan myös siksi, että se toisti orientalistisia virheitä, joiden mukaan voidaan sanoa, että oikea islam on jotain X, Y tai Z. Said, 1998 === Arvioita ja kritiikkiä === Helsingin Sanomien muistokirjoituksessa Toni Ervamaa kirjoitti, että teos Orientalism (1978) mullisti tavan, jolla lännen ja idän, pohjoisen ja etelän, alistajien ja alistettujen suhteista puhuttiin. Said väitti, että läntinen kulttuuri näkee "idän" eksoottisen kiehtovana, mutta toisaalta tietämättömänä, laiskana ja katalana haaremien maana. Tämä tapa nähdä itä oli samalla tapa käyttää valtaa. Semiootikko ja persialaisen runouden tuntija Henri Broms (1927–2014) kirjoitti, ettei ollut tavannut yhtään kirjaa, joka kääntäisi tosiasiat siinä määrin päälaelleen kuin Edward Saidin Orientalismi, ja että sille veti vertoja vain Stalinin Kootut teokset. Said muun muassa väitti, ettei Saksassa ollut mainitsemisen arvoista orientalistiikka, ja että orientalistiikka oli syntynyt tukemaan kolonialistista siirtomaavaltaa. Antropologi Philip Carl Salzman arvostelee Saidin näkemystä, jonka mukaan ihmiset ovat enemmän tai vähemmän samanlaisia, ja tämän takia on väärää essentialismia tehdä kulttuurien välille eroja, jotka toiseuttavat muita ihmisiä. Salzman väittää, että Saidin asenne on etnosentrismiä, joka projisioi länsimaiset arvot myös muihin kulttuureihin ja pitää läntisiä arvoja muita parempina.Salzman 2008, s. 14-15 == Suomennetut teokset == * * == Lähteet == * * * === Viitteet === == Aiheesta muualla == * Edward Saidin muistokirjoitus Helsingin Sanomissa. * The Edward Said Archive. * Kätketty Imperialismi . Eva Packalén & Jari Sedergren. Luokka:Yhdysvaltalaiset professorit Luokka:Yhdysvaltalaiset tietokirjailijat Luokka:Yhdysvaltalaiset tieteilijät Luokka:Vuonna 1935 syntyneet Luokka:Vuonna 2003 kuolleet Luokka:Seulonnan keskeiset artikkelit Luokka:Jälkikolonialismi
Rainy River (Minnesota-Ontario)

Rainy River () on noin 140 kilometriä pitkä joki Kanadan ja Yhdysvaltojen rajalla. Joki erottaa Ontarion provinssin Minnesotan osavaltiosta. Joki saa alkunsa Rainy Lake -järven länsipuolelta ja kulkee pääsääntöisesti länsi- ja luoteissuuntaan, Minnesotan International Falls -kaupungin ja Ontarion Fort Frances -kylän läpi, sekä Minnesotan Baudetten kaupungin ja Ontarion Rainy Riverin kylän kautta. Lopulta se laskee Lake of the Woods -järven eteläpäähän. Lake of the Woods -järveltä on edelleen yhteys Winnipegjoen, Winnipegjärven ja Nelsonjoen kautta Hudsoninlahdelle. Joki on padottu International Falls -kaupungin lähettyvillä, jossa on vesivoimalaitos. Joen valuma-alue saa alkunsa noin sata kilometriä Yläjärvestä länteen, joka oli myös vuonna 1670 Hudson's Bay Companylle myönnetyn Rupertinmaan kaakkoisraja. Joen ylittävät Baudette-Rainy River International Bridge- ja Fort Frances-International Falls International Bridge -sillat, jotka ovat virallisia rajanylityspaikkoja. Rautatieyhtiö Ontario and Rainy River Railway aloitti toimintansa vuonna 1901. Rautatien omistaa nykyisin Canadian National. Kanadan puolella ratalinjaus seuraa jokea. == Aiheesta muualla == *State of Minnesota: Rainy River Basin Luokka:Ontarion joet Luokka:Yhdysvaltain joet Luokka:Minnesotan maantiede Luokka:Nelsonjoen vesistö Luokka:Kanadan ja Yhdysvaltain raja Luokka:Rajajoet
Rainy River (Ontario)

Rainy River on kylä Kanadassa, Ontarion provinssissa. Se sijaitsee valtakunnanrajana toimivan Rainy River -joen rannalla. Kylässä sijaitsee raja- asema ja joen ylittävän Baudette-Rainy River International Bridge -sillan kautta yhteys Baudetten kaupunkiin Minnesotaan. Kylän väkiluku oli vuonna 2006 suoritetussa väestönlaskennassa 909 asukasta. Vuoden 2006 väestönlaskenta. Kanadan tilastokeskus , 250px|left|thumb|Rainy Riverin kunnantalo Vuonna 1895 alueelle saapui ensimmäiset asukkaat, jotka perustivat sahan. Vuonna 1898 Beaver Mills Lumber Company osti perustetun sahan ja asutuskeskus nimettiin yhtiön mukaan "Beaver Mills". Nimi säilyi vuoteen 1904 jolloin kylä virallisti perustettiin ja otti nimensä Rainy River joen mukaan. Alueella on runsaasti rautamalmia ja kaivostoiminta on tärkeä teollisuudenala kylässä. Ensimmäiset merkit rautamalmista löydettiin vuonna 1897, kun Steep Rock -järven rannalta löydettiin hematiittilohkareita, jotka ilmaisevat rautamalmin esiintymisen. Muistolaatta malmiesiintymästä on pystytetty alueelle. Ontario Plaque Kylän väkiluku kasvoi nopeasti 1900-luvun alussa voimakkaasta metsätaloudesta johtuen. Vuonna 1901 Ontario and Rainy River Railway -rautatie aloitti toimintansa. Se yhdistettiin vuonna 1915 Canadian Northern Railway -yhtiöön, joka on nykyisin Canadian National Railway -yhtiön omistuksessa. Vuonna 1910 Minnesotan puolelta alkunsa saanut suuri metsäpalo tuhosi suuren osan kaupunkia. Tämän vuoksi sahateollisuus muutti pois kylästä ja väkiluku putosi 4 500 asukkaasta noin 1 000:een asukkaaseen. Nykyisin kalastus- ja metsästysturismista on muodostunut tärkeä tulonlähde kylälle. == Lähteet == == Aiheesta muualla == *Rainy River kylän kotisivut Luokka:Ontarion kylät
Rainy River

Rainy River tarkoittaa seuraavia: * Rainy River, joki Kanadan ja Yhdysvaltain rajalla. * Rainy River, kylä Ontariossa, Kanadassa, saman nimisen joen varrella * Rainy River District, hallinnollinen alue Ontariossa * Rainy River, Black River joen sivujoki Yhdysvalloissa * Rainy River, Uudessa-Seelannissa
Kirjobekardi

Kirjobekardi (Pachyramphus versicolor) eli aiemmalta nimeltään kirjolepinkäistyranni on Etelä-Amerikassa tavattava varpuslintu. Laji kuuluu tityrojen heimoon. == Koko ja ulkonäkö == Kooltaan kirjobekardi on noin 13 cm. Koiraan päälaki, selkä ja perä ovat väriltään mustat. Siivissä on runsaasti valkoisia täpliä ja leveä valkoinen reunus. Pyrstön ja perän väri on harmaa. Koiraan pään sivut ovat väriltään vihertävän keltaiset. Vatsa on väritykseltään valkoinen ja siinä on heikkoja harmaita raitoja. Naaraan päälaki on harmaa. Selkä on oliivinvihreät ja siivet mustat ja punaruskeat. Naaralla on keltaiset silmärenkaat, jotka puuttuvat koiraalta. Naaraan vatsa on vaalean keltainen hämärästi erottuvin harmain raidoin. == Levinneisyys ja elinympäristö == Kirjobekardin elinalue ulottuu Costa Ricasta Länsi-Panamaan ja Kolumbiasta Venezuelaan ja Bolivian pohjoisosiin. Lajia tavataan valoisissa vuoristometsissä ja niiden laitamilla. Yleensä lintu elää 1 600–2 600 metrin korkeudella merenpinnasta. == Elintavat ja lisääntyminen == Kirjobekardit elävät yksin tai pareittain. Ne muodostavat usein sekaparvia muiden hyönteisiä syövien lintujen, kuten tangaroiden, kanssa. Kirjobekardin pesä on muodoltaan pallomainen ja sijaitsee usein joen penkan tai laidunmaiden läheisyydessä. Se rakentaa pesän puuhun 3–30 metrin korkeuteen. Pesä on tehty sammaleesta, lehdistä, ruohoista ja puiden kuoresta. Pesän sisäänkäynti on tunneli pesän sivulla. Pesimäaika kestää maaliskuusta kesäkuuhun. Naaras munii yleensä kaksi valkeaa munaa, jotka ovat kanelinruskeanruskean tai laventelinsinisen pilkuttamia. Molemmat sukupuolet osallistuvat pesän rakentamiseen ja kuoriutuneiden poikasten hoitamiseen. Naaraan hautoessa munia koiras laulaa usein läheisessä puussa. == Lähteet == Luokka:Tityrat
PAND – Taiteilijat rauhan puolesta

PAND – Taiteilijat rauhan puolesta on vuodesta 1983 alkaen toiminut suomalainen taiteilijoiden ja kulttuurityöntekijöiden rauhanjärjestö, jonka tavoitteena on aseistariisunnan, rauhan ja ihmisoikeuksien edistäminen. PAND on puolueisiin sitoutumaton. Järjestön puheenjohtaja on varjoteatteritaiteilija Elviira Davidow. Yhdistyksen toiminta on tapahtumia ja kampanjoita rauhanajatusten levittämiseksi, yhteistyötä taiteilija-, rauhan- ja ihmisoikeusjärjestöjen kanssa sekä kehitysyhteistyön ja kulttuurivaihdon tukemista ja toteuttamista. Järjestö on kansainvälisen taiteilijoiden rauhanliikkeen PAND Internationalin (Performers and Artists for Nuclear Disarmament) jäsen.Etusivu Pand 2006 ==Puheenjohtajat== *Juha-Pekka Väisänen ?–2013 *Eeva-Helena Inomaa 2014–Origamitaiteilijasta PANDIN uusi puheenjohtaja Taiteilijoiden ja kulttuurityöntekijöiden rauhanjärjestö PAND 26.10.2013 *Antti Seppänen –2023 *Elviira Davidow 2023– == Katso myös == *Värillä ei ole väliä == Lähteet == ==Aiheesta muualla== *PAND – Taiteilijat rauhan puolesta Luokka:Suomalaiset rauhanjärjestöt Luokka:Suomalaiset kulttuurijärjestöt
Lynn Jenkins

Lynn Jenkins (s. 10. kesäkuuta 1963 Holton, Kansas) on yhdysvaltalainen republikaanipoliitikko. Jenkins on 3. tammikuuta 2009 alkaen toiminut Yhdysvaltain edustajainhuoneen jäsenenä Kansasin toisesta vaalipiiristä. Hän voitti marraskuun 2008 vaaleissa istuvan edustajan, demokraatti Nancy Boydan prosentein 51–46. Hänet valittiin republikaanien ehdokkaaksi elokuussa, jolloin hän voitti esivaaleissa Jim Ryunin, edustajainhuoneen entisen jäsenen ja olympiamitalistin. Jenkins on edustajainhuoneen pankkivaliokunnan jäsen. Jenkins on varsinaiselta ammatiltaan hyväksytty julkinen tilintarkastaja (). Hän opiskeli Kansas State Universityssä Manhattanin kaupungissa Kansasissa ja Weber State Universityssä Ogdenissa Utahissa. Hän aloitti poliittisen uransa Kansasin edustajainhuoneessa, jonka jäsen hän oli vuosina 1999–2001. Vuodesta 2001 vuoteen 2003 hän oli jäsenenä osavaltionsa senaatissa ja vuodesta 2003 vuoteen 2008 hän oli Kansasin osavaltion State Treasurer, valtiovarainministeri, joksi hänet valittiin kaksissa vaaleissa, 2002 ja 2006. Maanviljelijäperheeseen syntynyt Jenkins on uskonnoltaan metodisti. Hän avioitui vuonna 1983 Scott Jenkinsin kanssa, jonka kanssa hänellä on kaksi lasta, tytär Hayley ja poika Hayden. Scott Jenkins haki avioeroa marraskuussa 2008. == Lähteet == *Lynn Jenkinsin verkkosivut *Jenkins Biographical Directory of the United States Congressin sivuilla Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1963 syntyneet Luokka:Elävät henkilöt
Tityrat (suku)

Tityrat (Tityra) on tityrojen heimoon kuuluva varpuslintusuku. Aiemmin suku luettiin kuuluvaksi kotingoihin. Tityroihin kuuluu BirdLifen mukaan neljä lajia. == Tityroihin (Tityra) kuuluvia lajeja == * Hopeatityra (Tityra cayana) * Mustalakkitityra (Tityra inquisitor) * Naamiotityra (Tityra semifasciata) * Valkopyrstötityra (Tityra leucura) ==Lähteet== == Aiheesta muualla == *ITIS: Tityra *ZipcodeZoo: Tityra Luokka:Tityrat
Fantsnäs

Fantsnäs on kylä Loviisassa Loviisanlahden eteläisen osan (aikaisemmin Mertlax, Määrlahden) molemmin puolin. Valko oli osa Fantsnäsiä, kunnes se lunastettiin satamaksi 1900-alussa. Myös Hattom, Källa ja Vårdö olivat osa Fantsnäsiä. Kylä on ollut luotsipaikka sekä Svartholman linnakkeen ensimmäisen komendantin Hägerflychtin asuinpaikka. Hän luultavasti rakensi 1770-luvulta olevan everstiluutnantin talon, joka edelleen on paikallaan. Fantsnäsistä kulkivat talvitiet saaristoon ja Svartholmaan. Omistajasuvut ovat olleet muiden muassa Golowitz, Creutz, von Morian, von Born ja Ramsay. Kylässä oli aikoinaan neljä taloa Smeds (=Smiss), Weckas, Nicus ja Ers; nykyisin vain Smeds ja Weckas. Loviisan palon jälkeen 1855 tarkoitus oli siirtää kaupunki Fantsnäsiin, mutta rahapulan takia näin ei tapahtunut. Peter Golowitz rakensi rälssitilan Fantsnäsiin 1625–26. Kuoltuaan 1673 hän testamenttasi tilansa Lorentz Creutzille ja Peterin poika Johan Golowitz jäi perittömäksi. Hän riitautui Creutzin kanssa ja hänet tuomittiin kuolemaan, mutta tuomio muutettiin maanpaoksi ja Johan katosi. Fantsnäsiin liittyvää aineistoa Ruotsin kansallisarkistosta ja suomalaisista maanmittauskartoista on cd-levylle skannattuna Kansallisarkistossa ja Suomen Sukututkimusseurassa. Tämä käsittää noin parisataa asiakirjaa sekä karttoja. Fantsnäsin nimistöstä on tehty myös laudaturtyö (HY, Nordidk litteratur/ Tuulikki Ramsay). ==Lähteet== ==Aiheesta muualla== * Luokka:Loviisan kylät
Surukit

Surukit (Schiffornis) eli aiemmalta nimeltään isotanssijat on tityrojen heimoon kuuluva varpuslintusuku. Aiemmin heimo katsottiin kuuluvaksi kotingojen heimmon. Surukkeihin kuuluu BirdLifen mukaan 7 lajia. == Surukkeihin (Schiffornis) kuuluvia lajeja == * Guayanansurukki Schiffornis olivacea * Harmaapääsurukki Schiffornis major * Pronssisurukki Schiffornis aenea * Rastassurukki Schiffornis turdina * Ruostesiipisurukki Schiffornis stenorhyncha * Ruskosurukki Schiffornis veraepacis * Sammalsurukki Schiffornis virescens ==Lähteet== == Aiheesta muualla == *ITIS: Schiffornis *ZipcodeZoo: Schiffornis Luokka:Tityrat
Oikeustie

Oikeustie eli oikeussuojatie eli oikeuslinja tarkoittaa tuomioistuinten käyttöä oikeudellisen suojan haennassa. Muutoksenhaussa riita- ja rikosasioissa oikeustie tarkoittaa ylemmän muutoksenhakuasteen käyttöä eli valituksen tekemistä ensin hovioikeuteen ja sitten korkeimpaan oikeuteen. Oikeusteiden ja niiden käytön tuntemus on osa juristin ammattitaitoa. Oikeustien vastakohta on hallintoasioissa käytetty muutoksenhakumenettely eli hallintotie. Hallinto-oikeudelliset valitukset osoitetaan ensin hallinto- oikeuteen ja sitten korkeimpaan hallinto-oikeuteen.Otavan iso tietosanakirja, Otava 1960–1965 ==Lähteet== Luokka:Prosessioikeus Luokka:Rikosoikeus
Purppurarinteiden ratsastajat

Purppurarinteiden ratsastajat () on Zane Greyn vuonna 1912 kirjoittama romaani. Se kertoo Jane Withersteenin elämästä mormoniyhteisön parissa. Kirjan tapahtumat sijoittuvat vuoteen 1871. Teos oli ensimmäisiä "villiä länttä" käsitteleviä kuvitteellisia kertomuksia ja edisti kyseisen kirjallisuudenlajin suosiota. Purppurarinteiden ratsastajista on julkaistu elokuvaversio vuosina 1918, 1925, 1931 ja 1941. Vuonna 1996 teoksesta ilmestyi myös tv-elokuva. Teoksen vuonna 1915 ilmestynyt jatko-osa The Rainbow Trail (suomennettu nimellä "Satumaan lilja") käsittelee 10 vuotta myöhäisempiä tapahtumia. Jatko- osa julkaistiin myöhemmin alkuperäiskäsikirjoitusta lähemmin muistuttavana nimellä The Desert Crucible. ==Aiheesta muualla== *Purppurarinteiden ratsastajat Gutenberg-projektissa Luokka:Vuoden 1912 kirjat Luokka:Zane Greyn teokset